
25-TA-2338: Noteikumu projekts (Grozījumi)
Grozījumi Ministru kabineta 2023. gada 7. marta noteikumos Nr. 103 "Zvejas produktu ražotāju organizāciju, akvakultūras produktu ražotāju organizāciju un starpnozaru organizāciju noteikumi"

	1.
	Anotācija (ex-ante)
Anotācijas (ex-ante) nosaukums
	Priekšlikums
Lūdzam anotācijā nodrošināt pilnīgus un precīzus skaidrojumus par projektu un ar to saistītajiem aspektiem. Vēršam uzmanību, ka, piemēram, 1.3. apakšsadaļas problēmas aprakstā nav uzsvērts pamatojums projekta 2. punktam. Anotācijas 2.1. apakšsadaļā norādīts, ka projekts var ietekmēt tikai tos akvakultūras produktu ražotājus, kuriem nākotnē būtu interese dibināt ražotāju organizācijas, lai gan projekta 2. punkts tieši ietekmē jau esošās akvakultūras produktu ražotāju organizācijas.
Vienlaikus norādām arī uz to, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt noteikumu projekta 2.3. apakšpunktu, termina „uzņēmums” vietā izmantojot terminu „komersants” vai „saimnieciskās darbības veicējs”.

